title: Liard
text: thumb|Liard Charlez VIII, Rouen
  thumb|Liard Charlez IX. 
  thumb|Liard Loeiz XVI, Aix-en-Provence, 1782
  thumb|2 liard Maria Theresia, Brusel, 1777
  Al liard a zo anv ur pezh moneiz. Liardoù pe liarded a vez lavaret el liester.
  
  Gwechall
  Al liard zo bet implijet e teir stad. Peurvuiañ e veze graet e kouevr.
  
  Er Rouantelezh c'hall
  Anv ur pezh kozh e oa en amzer ar Rouantelezh c'hall (hag e Breizh) ha goude. 
   ar bihanañ pezh e oa a-raok an Dispac'h gall; krouet e oa bet gant ar roue gallLoeiz XI, graet e kouevr, paouezet d'ober adalek 1792, hag aet da get da vat e 1856;
   talvezout a rae kement ha tri diner en XIXvet kantved, pe ur c'hard eus ur gwenneg ;
  
  En Izelvroioù aostrian
  Anv ur rann eus kronenthaler an Izelvroioù aostrian (Belgia hon amzer) e oa. 254 liard a oa en ur c'h-kronenthaler. Pa voe aloubet ar vro gant an armeoù gall e 1794 e voe lakaet al lur gall gante e-lec'h ar c'h-kronenthaler. Krouet e oa bet gant Karl V, en arc'hant, talvezout a rae neuze kement hag un hanter patard, daouzek mito, seizh real arc'hant, pe daou-ugent skoed arc'hant
  
  Liège
  Ur pezh moneiz e oa ivez e Priñselezh Liège gwechall.
  
  Troioù-lavar
  An hini n'en deus ket ul liard toull zo unan eus ar re baourañ. 
  Un dra ha ne dalvez ket ul liard toull ne dalvez ket kalz a dra.
  Ober ul liard gaou ouzh ub: an disterañ gaou.
  
  Hiziv
  Bez' ez eo an anv brezhonek zo implijet ha kelennet gant kelennerien zo e KEAV, Sav-Heol, hag e kentelioù skol-veur Roazhon, abaoe krouidigezh an euro e 2002, evit ur gantvedenn eus un euro. Dibabet eo bet ar ger 
   abalamour ma n'haller ket faziañ gant anv ur pezh all en implij,
   abalamour ma'z eo heñvelik al liv anezhañ ouzh al liarded kozh, graet e kouevr. 
  Servij a ra dre skrid da leuniañ ur chekenn vrezhonek bep an amzer.
  
  Notennoù 
  
  Moneizoù